Odense Adresse-Contoirs Efterretninger, 1848-07-28
Vi have erholdt Hamborger Blade af 24 og 25 Juli. Af de nu opløste Frikorpser siges 600 Mand, meest Schleswigholsteinere, at være traadte ind i det regulaire Militair, de skulle i Jtzeboe danne Kjernen til en ny (den 8de ) schleswigholsteinske Bataillon, Man tilstaaer iøvrigt, at det er uregjerlige Folk, de duellere for et godt Ord og en af dem har nylig af bare Kaadhed skudt en Skrædersvend, Major Tann ankom den 23de til Hamborg. Den 26de ankom atter 100 Mand preussiske Reserver til Altona. J den ulovlige rendsborgske Stænderforsamlings Møde den 21 Juli besluttedes, at den prov. Regjering skulde anmodes om at foranledige Lauenborg til at erstatte de for dette Hertugdømme havde Udlæg, Marinebudgettet indskrænkedes saavel for 1848 som 1849 til 200,000 Rbd. og Kasseanviisningerne (Kreditbeviserne) til 1 Mill. Spec. Krigskattens Terminer bestemtes til 1 Sept., 1 Novb. 1848, og 1 Jan. 1849. J Slutningsmødet den 22de oplæstes en Beretning om den prov. Regjerings Virksomhed fra den 24 Marts til Dato. Efter denne Oplæsning, der varede over 2 Timer, holdt Reventlou=Preetz en Tale, hvori han kaldte det den 24 Marts Gjorte et dristigt og farligt Skridt, der alene kunde retfærdiggjøres ved den fuldstændige Nødvendighed (!); den prov. Regjering var hidtil ved Guds Naade (!) og Tydsklands Hielp bleven sat istand til at udføre sin Opgave; den var anerkjendt af de tydske Regjeringer, Slesvig stillet under det tydske Forbunds Beskyttelse og faktisk anerkjendt som en integrerende Deel af samme; den tydske Armee stod ved Landets Grændse, men det var lykkedes de Danske at hente Engelland, Rusland og Skandinavien til deres Beskyttelse; Vaabenstilstandsunderhandlingernes Slutning kunde ventes og faa Dage, men Resultatet endnu ikke meddeles; endnu var dog Seieren ikke fuldkommen vunden, endnu var Fremtiden indhollet i et Slør, det var lykkedes den prov. Regjering at indvirke paa Underhandlingerne; de først opstillede Vaabenstilstandsbetingelser. vare fuldkommen umulige om end Preussen i sin Forlegenhed var gaaet ind paa dem, men Man skyldte Wrangels Fasthed, at der nu underhandles paa en anden Basis, der snarere kunde føre til en Udjævning (?); Man havde desuden forbeholdt sig Centralmagtens Samtykke; om Hertugdømmernes og Tydsklands Ære vilde der blive værnet; næsten alle Stormagterne deeltoge i Underhandlingerne og blev der ikke sluttet Fred, maatte Man frygte for en europæisk Krig. J Talens Slutning antydes temmelig bestemt, at den prov. Regjering nu dog har gjort sig fortrolig med den Tanke, at den kan komme til at vige fra sin Post; og saa fremsættes den hyklerske Yttring, at Taleren vilde ansee den nærværende Dag for den gladeste i sit Liv, naar paa den Landet frit og sikkret i sine Rettigheder, kunde tilbagegives dets nedarvede Fyrste. Stænderforsamlingens Møder ere udsatte paa ubestemt Tid. -"Magd. Zeit." beretter, at den preussiske General Pfuel er vendt tilbage fra sin Mission til St. Petersborg; efter Forlydende skal han hos den russiske Keiser have fundet de gunstigste Dispositioner, saavel til at vedligeholde sin neutrale Stillig overfor Tydskland, som til saameget som muligt at medvirke til en fredelig Løsning af det danske Spørgsmaal. - Prags Beleiringstilstand er bleven ophævet den 20de. Erkehertug Johann har den 22de aabnet den østerrigske Rigsdag. -J det brittiske Underhuus har Lord John Russell indbragt en Bill, ifølge hvilken Regjeringen skal bemyndiges til i Jrland indtil den 1 Marts 1849 at arrestere alle for Sammensværgelse mod Dronningen og Regjeringen mistænkte Jndivider, altsaa indtil det nævnte Tidspunkt at suspendere Habeas-Corpus-Aften; Billen erholdt strax tvende Oplæsninger og dens Antagelse i samme Møde holdtes for utvivlsom. - Ungarerne under General Bechtold have den 15de ved Segedin lidt et betydeligt Nederlag af Kroaterne og Serberne, der siges at have været anførte af russiske Officerer. J Pesth har et Uheld ved en Kjædebro bevirket megen Bestyrtelse. - J Frankerig troer Man paa en stor Demonstration fra Regjeringens Side mod Østerrigerne i Jtalien; Finantsministeren har andraget paa et nyt Laan af 200 Mill. Fr. - J Mexiko existerer en Sammensværgelse mod det saakaldte Fredsparti og der er indsat et nyt Ministerium. (Dagsposten.) "Dagl. Alleh." vil vide, at Hs. svenske Majestæts Tilbagereise fra Skaane til Stockholm endnu fremdeles er opsat paa Grund af Tidsomstændighederne.